పది గంటల్లో 10 లక్షల అమ్మకాలు
- 'బిగ్‌ బిలియన్‌ డేస్‌'కు అపూర్వ స్పందన
న్యూఢిల్లీ: ఫ్లిప్‌కార్ట్‌ సంస్థ మంగళవారం నంచి మొదలు పెట్టిన 'బిగ్‌ బిలియన్‌ డేస్‌' ఆన్‌లైన్‌ విక్రయాలకు ప్రపంచ వ్యాప్తంగా వినియోగదారుల నుంచి విశేష స్పందన లభిస్తున్నట్లు సంస్థ తెలిపింది. అయిదు రోజులపాటు అందుబాటులో ఉండనున్న 'బిగ్‌ బిలియన్‌ డేస్‌' అమ్మకాలకు అపూర్వ స్పందన లభిస్తున్నట్లు వెల్లడించింది. అమ్మకాలు మొదలుపెట్టిన కేవలం 10 గంటల సమయంలో దాదాపు 10 లక్షల మేర వస్తువులను ఆన్‌లైన్‌లో విక్రయించినట్లు సంస్థ పేర్కొంది. పాద రక్షలు, పురుషుల దుస్తులు, యాక్సెసరీస్‌ వంటి విభాగాల్లోనైతే దాదాపు సెకనుకు సగటున 25 వస్తువులు అమ్ముడుపోయినట్లుగా వివరించింది. అమ్మకాలు మొదలైన కొన్ని గంటల సమయంలోనే యాప్‌ క్రాష్‌ అయినప్పటికీ ఫ్లిప్‌కార్ట్‌ మెరుగైన అమ్మకాలను నమోదు చేయడం విశేషం. గత రెండు రోజుల నుంచి దాదాపు 16 లక్షల మంది తమ యాప్‌ను డౌన్‌లోడ్‌ చేసుకున్నట్లుగా సంస్థ తెలిపింది. బెంగళూరు, ఢిల్లీ, చెన్నై వంటి మెట్రో నగరాల నుంచి లుధియానా, లక్నో వంటి మెట్రోయేతర నగరాల నుంచి ఎక్కువగా అర్డర్లు లభించినట్లు ఫ్లిఫ్‌కార్ట్‌ తెలిపింది.
మీ స్నేహితులకు రికమెండ్ చెయ్యండి